CELEX: 62013CA0079
Language: fi
Date: 2014-02-27 00:00:00
Title: Asia C-79/13: Unionin tuomioistuimen tuomio (neljäs jaosto) 27.2.2014 (Arbeidshof te Brusselin (Belgia) esittämä ennakkoratkaisupyyntö) – Federaal agentschap voor de opvang van asielzoekers v. Selver Saciri ja Danijela Dordevic sekä Danjel Saciri, edustajinaan Selver Saciri ja Danijela Dordevic, Sanela Saciri, edustajinaan Selver Saciri ja Danijela Dordevic, Denis Saciri, edustajinaan Selver Saciri ja Danijela Dordevic, ja Openbaar Centrum voor Maatschappelijk Welzijn van Diest (Direktiivi 2003/9/EY — Turvapaikanhakijoiden vastaanottoa jäsenvaltioissa koskevat vähimmäisvaatimukset — 13 artiklan 1 kohta — Aineellisten vastaanotto-olosuhteiden myöntämisen määräajat — 13 artiklan 2 kohta — Aineellisia vastaanotto-olosuhteita koskevat toimenpiteet — Takeet — 13 artiklan 5 kohta — Turvapaikanhakijoiden vastaanotto-olosuhteita koskevien vähimmäisvaatimusten vahvistaminen ja myöntäminen — Myönnettävän tuen määrä — 14 artikla — Aineellisia vastaanotto-olosuhteita koskevat yksityiskohtaiset säännöt — Vastaanottorakenteiden täyteen kuormittuminen — Ohjaaminen kansallisten sosiaaliturvajärjestelmien puoleen — Aineellisten vastaanotto-olosuhteiden tarjoaminen rahallisen avustuksen muodossa)

14.4.2014   
            
            
               FI
            
            
               Euroopan unionin virallinen lehti
            
            
               C 112/14
            
         Unionin tuomioistuimen tuomio (neljäs jaosto) 27.2.2014 (Arbeidshof te Brusselin (Belgia) esittämä ennakkoratkaisupyyntö) – Federaal agentschap voor de opvang van asielzoekers v. Selver Saciri ja Danijela Dordevic sekä Danjel Saciri, edustajinaan Selver Saciri ja Danijela Dordevic, Sanela Saciri, edustajinaan Selver Saciri ja Danijela Dordevic, Denis Saciri, edustajinaan Selver Saciri ja Danijela Dordevic, ja Openbaar Centrum voor Maatschappelijk Welzijn van Diest
   (Asia C-79/13) (1)
   
   ((Direktiivi 2003/9/EY - Turvapaikanhakijoiden vastaanottoa jäsenvaltioissa koskevat vähimmäisvaatimukset - 13 artiklan 1 kohta - Aineellisten vastaanotto-olosuhteiden myöntämisen määräajat - 13 artiklan 2 kohta - Aineellisia vastaanotto-olosuhteita koskevat toimenpiteet - Takeet - 13 artiklan 5 kohta - Turvapaikanhakijoiden vastaanotto-olosuhteita koskevien vähimmäisvaatimusten vahvistaminen ja myöntäminen - Myönnettävän tuen määrä - 14 artikla - Aineellisia vastaanotto-olosuhteita koskevat yksityiskohtaiset säännöt - Vastaanottorakenteiden täyteen kuormittuminen - Ohjaaminen kansallisten sosiaaliturvajärjestelmien puoleen - Aineellisten vastaanotto-olosuhteiden tarjoaminen rahallisen avustuksen muodossa))
   2014/C 112/16
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Arbeidshof te Brussel
   
      Pääasian asianosaiset
   
   
      Kantaja: Federaal agentschap voor de opvang van asielzoekers
   
      Vastaajat: Selver Saciri ja Danijela Dordevic sekä Danjel Saciri, edustajinaan Selver Saciri ja Danijela Dordevic, Sanela Saciri, edustajinaan Selver Saciri ja Danijela Dordevic, Denis Saciri, edustajinaan Selver Saciri ja Danijela Dordevic, ja Openbaar Centrum voor Maatschappelijk Welzijn van Diest
   
      Oikeudenkäynnin kohde
   
   Ennakkoratkaisupyyntö – Arbeidshof te Brussel – Turvapaikanhakijoiden vastaanottoa jäsenvaltioissa koskevista vähimmäisvaatimuksista 27.1.2003 annetun neuvoston direktiivin 2003/9/EY (EYVL L 31, s. 18) 13 artiklan 1, 2 ja 5 kohdan ja 14 artiklan 1, 3, 5 ja 8 kohdan tulkinta – Rahallisen avustuksen myöntäminen – Jäsenvaltioiden velvollisuudet – Turvapaikanhakijoiden majoittamiseen tarkoitettujen kansallisten vastaanottoyksiköiden täyteen kuormittuminen
   
      Tuomiolauselma
   
   
               1)
            
            
               Turvapaikanhakijoiden vastaanottoa jäsenvaltioissa koskevista vähimmäisvaatimuksista 27.1.2003 annetun neuvoston direktiivin 2003/9/EY 13 artiklan 5 kohtaa on tulkittava siten, että kun jäsenvaltio on päättänyt direktiivin 13 artiklan 1 kohdan nojalla myöntää aineelliset vastaanotto-olosuhteet rahallisten avustusten tai maksukuponkien muodossa, avustukset on myönnettävä siitä ajankohdasta lukien, jolloin turvapaikkaa haetaan, ja niiden on oltava direktiivin 13 artiklan 2 kohdan säännöksissä vahvistettujen vähimmäisvaatimusten mukaisia. Jäsenvaltion on huolehdittava siitä, että aineelliset vastaanotto-olosuhteet kattavien rahallisten avustusten kokonaismäärä on riittävä turvapaikanhakijoiden kohtuullisen ja heidän terveytensä kannalta riittävän elintason ja heidän toimeentulonsa varmistamiseksi siten, että he voivat niiden avulla hankkia erityisesti majoituksen, ja siten, että tarvittaessa otetaan huomioon henkilöiden, joilla on erityistarpeita, etujen suojaaminen direktiivin 17 artiklan säännösten nojalla. Direktiivin 2003/9 14 artiklan 1, 3, 5 ja 8 kohdassa vahvistetut aineelliset vastaanotto-olosuhteet eivät velvoita jäsenvaltioita, kun ne ovat päättäneet myöntää nämä olosuhteet yksinomaan rahallisten avustusten muodossa. Avustusten määrän on kuitenkin oltava riittävä, jotta alaikäiset lapset voidaan majoittaa yhdessä vanhempiensa kanssa, jotta turvapaikanhakijoiden perheen yhtenäisyys voidaan säilyttää.
            
         
               2)
            
            
               Direktiiviä 2003/9 on tulkittava siten, että se ei ole esteenä sille, että kun turvapaikanhakijoille tarkoitetut majoitusyksiköt kuormittuvat täyteen, jäsenvaltiot voivat ohjata viimeksi mainitut kääntymään yleiseen julkiseen sosiaalihuoltojärjestelmään kuuluvien elinten puoleen, kunhan tämä järjestelmä takaa turvapaikanhakijoille, että direktiivissä säädettyjä vähimmäisvaatimuksia noudatetaan.
            
         
      (1)  EUVL C 114, 20.4.2013.